Folketing
2012-05-10

Det er jo rigtigt, at regeringen er et kollektiv, men et kollektiv fungerer jo ikke, hvis ikke alle led i kæden er stærke. Og skal vi blive i den terminologi, er det jo så også sådan, at en minister er en tjener. Så det vil sige, at ministeren skal levere varen over for Folketinget. Derfor vil jeg meget gerne spørge landdistriktsministeren, hvor den handleplan og de konkrete initiativer fra ministerens eget ministerium bliver af. Ministeren har lovet dem indtil flere gange.